b'\n_START_ARTICLE_\nSta\xc5\xa1 Skube\n_START_SECTION_\n2006-13: Trimo Trebnje\n_START_PARAGRAPH_\nV letih 2006-08 se je za\xc4\x8del preizku\xc5\xa1ati v \xc4\x8dlanski ekipi trebanjskega RK Trimo Trebnje. V sezoni 2008-09 je dosegel prva dva zadetka na mednarodnem terenu, ko je v Pokalu pokalnih zmagovalcev dne 18. oktobra proti \xc5\xbdivinicam zadel dvakrat. V sezoni 2009-10 so igrali v Pokalu EHF in tam je na treh tekmah dosegel 12 zadetkov. \xc5\xa0e posebej se je izkazal 13. februarja na tekmi proti \xc5\xa1panskemu Aragonu, ko je za zmago s 35 proti 26 zabil devet golov.\n_START_SECTION_\n2013-16: Gorenje velenje\n_START_PARAGRAPH_\nLeta 2013 se je preselil v Velenje k RK Gorenje Velenje in tam ostal tri sezone. Vse tri sezone zapored so bili v slovenskem prvenstvu uvr\xc5\xa1\xc4\x8deni na drugo mesto, in vedno jih je premagalo Celje. V sezoni 2013-14 je prvi\xc4\x8d zaigral v ligi prvakov in tam na dvanajstih tekmah dosegel 72 zadetkov. V sezoni 2014-15 so igrali v pokalu EHF in Sta\xc5\xa1 je tam na dvanajstih sre\xc4\x8danjih dosegel 81 golov. Dne 28. februarja je na gostujo\xc4\x8di tekmi proti \xc5\xa1vicarskemu Winterthurju dosegel svoj dotedanji rekordni strelski dose\xc5\xbeek na mednarodnih sre\xc4\x8danjih, ko je za zmago s 35 proti 26 zabil kar 12 golov.\n_START_SECTION_\n2016-18: Pick Szeged\n_START_PARAGRAPH_\nV letu 2016 mu je potekla pogodba z Velenj\xc4\x8dani in preselil se je v tujino, in sicer na Mad\xc5\xbearsko v Pick Szeged. Tam ima poleg drugih dru\xc5\xbebo v \xc5\xa1e enem slovenskem legionarju in soigralcu iz Gorenja, to je Mario \xc5\xa0o\xc5\xa1tari\xc4\x8d. Z njimi je v sezoni 2016-17 ponovno igral tudi v ligi prvakov.\n_START_SECTION_\nReprezentanca\n_START_PARAGRAPH_\nJe le ob\xc4\x8dasni reprezentant Slovenije saj vlada v selekciji med levo rokimi igralci huda konkurenca za tistih nekaj mest v ekipi. Za izbrano vrsto je prvi\xc4\x8d zaigral . junija na kvalifikacijski tekmi proti Latviji, kjer je dobil prilo\xc5\xbenost zaradi odsotnosti Uro\xc5\xa1a Zormana in Vida Kavti\xc4\x8dnika. Na tekmi je ob zmagi s 37 proti 20 dosegel \xc5\xa1tiri zadetke.\n_START_SECTION_\nOsebno\n_START_PARAGRAPH_\nNjegov starej\xc5\xa1i brat Sebastian Skube je prav tako uspe\xc5\xa1en rokometa\xc5\xa1.'